पाएं अपने शहर की ताज़ा ख़बरें और फ्री ई-पेपरडाउनलोड करें
प्रखण्ड क्षेत्र में बेमौसम बारिश के कारण किसानों के फसल, एनएच-31 सड़क के किनारे बड़े बड़े पेड़ जड़ समेत तो कहीं मोटी टहनी घिरे,इतना ही नहीं घर दुकान भी क्षतिग्रस्त हुई है। आंधी-पानी के कारण पौधे कबड़ कर अपने खेत से दूसरे के खेतों में चले गए। इधर आंधी-पानी ने बिजली विभाग को भी काफी नुकसान किया है। किसान रंजीत सिंह ने बताया कि खेत में मकई व सब्जी लगी हुई थी। बेमौसम तेज आंधी-तूफान के साथ पत्थर भी पड़े हैं। इसके चलते फसल खराब हो गई है। जोगियामारण पंचायत के बलिया गांव में इस तूफान ने किसानों का एकमात्र सहारा बिजली की ट्रांसफॉर्मर सहित पॉल को भी उखाड़ दिया है।गांव के भोला साव ने बताया कि किसानों का आस इसी ट्रांसफॉर्मर से थी। जोकी आंधी-पानी की भेंट चढ़ गया।सिर्फ इतना हीं पूरे क्षेत्र में बिजली की तारों पर पेड़ व उसके टहनियों के गिरने से काफी नुकसान हुआ है।इधर, टकुआटांड़ पंचायत के पुरानी बस स्टैण्ड स्थित मिठाई दुकान तेज रफ्तार से चली हवा एवं बूंदाबांदी होने से छत का दीवार गिरने से होटल संचालक को हजारों का नुकसान हुआ।होटल संचालक संजीत कुमार ने बताया कि बगल के मकान का छत पर खड़ी पांच इंच की लंबी दीवार तेज आंधी-तूफान के कारण दुकान के करकट नुमा छत पर गिर गया।जिससे सभी करकट तो टूटा ही साथ मे काउंटर समेत अन्य लगभग 20 से 25 हजार की सम्पत्ति बर्बाद हो गया।वहीं दुकान मालिक योगेंद्र चौधरी ने गिरे दीवार के मालिक पर आरोप लगाते हुए कहा कि अगर दीवार मजबूती से लींटर कर बंधवाया होता तो आज थोड़ी से आंधी-पानी में दीवार गिरकर दुकान की छत समेत अन्य सामानों की क्षति न होती।
कई जगह तार टूटे
बिजली विभाग के कनीय अभियंता भागीरथ प्रसाद झा ने बताया कि इस द मोशन तेज आंधी तूफान ने बिजली विभाग पर भी कहर बरपा हुआ है।दर्जनों जगहों पर तारे टूटी है एवं बिजली पॉल समेत ट्रांसफाॅर्मर भी गिर गया है।जिसको लेकर जल्द ही मरम्मत का कार्य किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn